paragraph_text: Frankofonske igre, ili na francuskom Jeux de la Francophonie, je manifestacija koja predstavlja kombinaciju umjetnosti i sporta i održava se u nacijama francuskog govornog područja, svake četiri godine. Natjecanje je otvoreno umjetnicima i sportašima iz 56 zemalja, koje pripadaju grupi naroda koje govore francuski jezik. Kanada ima tri ekipe − Québec, New Brunswick (ili Nouveau Brunswick, je jedina kanadska provincija koja ima dva službena jezika − engleski i francuski) i Kanada, dok je ekipa iz Belgije ograničena samo na sportaše koji dolaze iz francuskog govornog područja Belgije.